Η Δόξα Θ.Ο.Ϊ. Κατωκοπιάς είναι κυπριακή ποδοσφαιρική ομάδα από την Κατωκοπιά της επαρχίας Λευκωσίας. Ιδρύθηκε το 1954. Η ομάδα μετράει 16 συμμετοχές στην Α' κατηγορία, το ανώτατο ποδοσφαιρικό πρωτάθλημα της Κύπρου. Η έδρα της ομάδας βρίσκεται στην Κατωκοπιά, ωστόσο από το 1974 δεν μπορεί να τη χρησιμοποιήσει λόγω της τουρκικής εισβολής και κατοχής. Προσωρινή ποδοσφαιρική έδρα της ομάδας αποτελεί το Στάδιο Κατωκοπιάς στο χωριό Περιστερώνα Λευκωσίας ενώ όταν αγωνίζεται στην Α΄ κατηγορία χρησιμοποιεί το Μακάρειο Στάδιο.